มีการจัดงานวันแม่ที่สนามกีฬาห้วยขวาง ตั้งแต่ วันที่ 3-12 ส.ค.67 มีดนตรีทุกคืน มีร้านค้าจากภายนอกชุมชนมาออกร้าน สร้างความเดือดร้อนให้กับชาวชุมชนเคหะห้วยขวางและประชาชนทั่วไปในพื้นที่ที่อยู่ใกล้กับสนามกีฬาห้วยขวาง ดังนี้
1. การจัดงานมีดนตรีทุกคืน จะเลิกประมาณตี 2 มีดนตรีและเครื่องขยายเสียงอื่น ๆ เสียงดังมาก ชาวบ้านต้องย้ายไปอยู่ที่อื่นเป็นการชั่วคราว เนื่องจากนอนไม่ได้
2. การจราจรติดขัด และถูกเบียดบังที่จอดรถเอาไปหาผลประโยชน์ส่วนตัว ตั้งแต่หัวค่ำถึงเช้า ต้องไปหาเช่าที่จอดรถแล้วเดินมาหรือนั่งรถรับจ้างมาส่ง สำหรับคนที่ไม่มีที่ไปต้องทนอยู่กับเสียงดัง จนกว่าจะจบสิ้นการจัดงาน
3. การค้าขายของชาวบ้านในพื้นที่ ส่วนใหญ่เป็นคนยากจน ปัจจุบันเศรษฐกิจไม่ดี การค้าขายซบเซา มีร้านค้าในพื้นที่เกิดเพิ่มขึ้น และมีทุนจีนมาค้าขายแข่งกับคนไทยในพื้นที่ห้วยขวางเป็นจำนวนมาก การจัดงานแบบนี้ทุกครั้งจะมีร้านค้าภายนอกที่มีกำลังทุนทรัพย์เข้ามาเช่าพื้นที่ในงานขายของในบริเวณงานแข่งกับพ่อค้า แม่ค้า ในพื้นที่เพิ่มขึ้นอีก ค่าเช่าพื้นที่ขายของในงาน ขนาด 2 x 2 เมตร คืนละ 1,500 - 2,000 บาทต่อคืน คนจน ๆ ไม่มีสิทธิ์เข้าไปค้าขาย 10 วัน ต้องจ่าย 15,000 - 20,000 ขึ้นไป แต่การจัดงานไม่ใช่แค่ 10 วัน ตามที่ประกาศ จะมีเพิ่ม หัวท้ายเข้าไปอีกรวมแล้วประมาณ 15 วัน
4. ปัญหาอื่น ๆ อีกมากมายที่เกิดตามมา

สนามกีฬาห้วยขวางเป็นพื้นที่ที่ กทม. ดูแล ขอถามว่า
1. กทม. ไม่เคยรับรู้ถึงความเดือดร้อนของประชาชนในพื้นที่เลยหรือ ถึงอนุมัติให้จัดงานแบบนี้
2. ผลประโยชน์จากการอนุญาตให้จัดงาน ให้ใช้พื้นที่ และปล่อยเช่า ในราคาสูง ไปตกอยู่กับใคร ประชาชนและชาวบ้านในพื้นที่ไม่ได้ประโยชน์อะไรเลยมีแต่ความเดือดร้อน ร้านค้าในพื้นที่รอบนอกสนามกีฬาค้าขายไม่ได้ เป็นการซ้ำเติมให้หนักขึ้นไปอีก
3. อย่าอ้างวันแม่ มาหาผลประโยชน์และสร้างความเดือดร้อนให้กับชาวบ้านในพื้นที่

ขอให้ กทม. ชี้แจงด้วย และรีบแก้ปัญหาในเรื่องนี้ และพิจารณาให้รอบคอบในการอนุญาตให้ใช้พื้นที่ที่ กทม.ดูแล